b"\n_START_ARTICLE_\nOrangerie\n_START_PARAGRAPH_\nUna orangerie (hivernacle per a tarongers), \xc3\xa9s un edifici tancat i protegit del fred on es protegeixen, durant les estacions fredes, els c\xc3\xadtrics plantats en torretes aix\xc3\xad com altres vegetals resguardats de les gla\xc3\xa7ades. Aquest indret serveix per protegir els tarongers a les regions amb hivern fred com Fran\xc3\xa7a; a regions m\xc3\xa9s temperades, mediterr\xc3\xa0nies, com It\xc3\xa0lia, el terme consagrat per al mateix \xc3\xbas \xc3\xa9s limonaia (per als llimoners)._NEWLINE_El terme \xc2\xaborangerie\xc2\xbb designava abans les plantacions de tarongers, que ara s'anomenen \xc2\xaborangeraies (tarongerars)\xc2\xbb.\n_START_SECTION_\nCaracter\xc3\xadstiques\n_START_PARAGRAPH_\nL'al\xc3\xa7ada sota sostre de les orangeries \xc3\xa9s calculada de tal manera que les plantes m\xc3\xa9s grans (palmeres) del jard\xc3\xad d'estiu s'hi puguin quedar. Aquesta gran al\xc3\xa7ada permet, igualment, obtenir una regulaci\xc3\xb3 t\xc3\xa8rmica \xc3\xb2ptima. Les orangeries sempre s\xc3\xb3n creades, cara al sud. L'hivern, quan el sol \xc3\xa9s baix, aporta a la sala la seva llum directa i la seva calor. A l'estiu, quan el sol \xc3\xa9s alt, damunt l'edifici, no hi entra directament. Aix\xc3\xad, la temperatura d'una orangerie concebuda segons les regles de l'art, \xc3\xa9s mantinguda \xc3\xb2ptimament en totes les estacions."